Delray

pisi|Üks vähestest mõnevõrra suurema elanike arvuga tänavatest linnaosas
Delray on USA-s Michigani osariigis asuva Detroiti linna linnaosa. See asub Detroiti edelaosas Detroiti jõe ääres. Seda eraldavad ülejäänud Detroiti piirkondadest tööstuslikud alad ja kiirtee Interstate 75. Lõunas piirneb linnaosa River Rouge'i linnaga.

Aastatel 1897–1905 oli Delray eraldiseisev küla. 1905. aastal liideti see Detroiti linnaga."Last call?". metrotimes.com. 21.10.2009. Vaadatud 11.3.2017

1930. aastal elas Delrays umbes 23 000 inimest. 2010. aasta rahvaloenduse järgi oli elanikke vaid 2783, mida oli 33% vähem kui 2000. aasta rahvaloenduse ajal. Rahvastik on viimase poole sajandi jooksul vähenenud tööstusliku tegevuse liigse suurenemise tõttu linnaosas.

2010. aastatel on Delray pälvinud tähelepanu tänu läbi linnaosa kavandatavale sillale."Canada to start buying property in Delray for DRIC bridge". windsorstar.com. 22.5.2013. Vaadatud 11.3.2017"New U.S.-Canada bridge will carve through one of Detroit’s loneliest neighborhoods". grist.org. 1.4.2015. Vaadatud 11.3.2017

Delrays on asunud suur ungarlaste kogukond. Esimesed ungari asunikud saabusid Detroiti ja Delraysse 1890. aastate lõpus. Delrays asub 1925. aastast tegutsev ungarlaste roomakatoliku kirik.

Linnaosas asub palju mahajäetud ja lagunenud maju. See on Detroiti üks kõige mahajäetumaid linnaosi.

Detroti linnaosa järgi on saanud nime Florida osariigis asuv Delray Beachi linn. "Delray Could Have Been Named 'Belgrade Beach'". sun-sentinel.com. 17.6.1994. Vaadatud 11.3.2017

 Viited 

 Välislingid 

 Old Delray

Kategooria:Detroit
Kategooria:Linnaosad